### Beslutninger

Fremsendes til [adresse] og Beskæftigelsesudvalget til behandling i henhold til beslutning i byrådets møde den 28. maj 2025.

###

BESLUTNINGSFORSLAG FRA EL

Stop direkte diskrimination på grund af etnicitet.

Beslutningspunkter

1) Alle kommunens aktiviteter med henblik på salg, omdannelser eller nedrivninger af almene boliger begrundet i Almen Boliglovens paragraf 61a stk. 2 standses øjeblikkeligt.

Alle Udviklingsplaner i henhold til ”Ghettolovene” stopper.

Begrundelse:

a) Hensyn til kommunens økonomi.

Kommunen pådrager sig erstatningsansvar ved at fortsætte nedrivninger, udviklingsplaner, nedbringelse af antal almene boliger, da det er overvejende sandsynligt at ”Ghettolovene” indenfor 2 – 3 måneder af EU retten vil blive kendt ulovlige, direkte racediskriminerende og bryde med menneskerettigheden til en bolig.

b) Hensyn til mennesker, deres værdighed og rettigheder.

c) Hensyn til klima- og miljø. Ved byrådsbehandling af forslag fra EL den 19.6.24 efterlyste Bunyamin Simsek notat om klimabelastning ved nedrivning kontra renovering. Det notat er ikke fremsendt.

Redegørelse bedes fremlagt i byrådet til sagen her.

b) Bevar betalelige fællesejede boliger.

2) Alle magistratsafdelinger udarbejder et katalog over samtlige kommunens planer, politikker, retningslinjer, beslutninger, anvisninger, aftaler, registreringer o.a. forvaltning hvor etnicitet, ”ikke-vestlige” eller ”parallelsamfund” indgår direkte eller indirekte som kriterie, kategorisering, afgørelser, menneskesyn m.v. - i forvaltningen af ”Ghettolove” såvel som andre love, som Dorthe Kristoffersen og Ritt Kristiansen, Dagtilbudsloven, [adresse].

Begrundelse: EU retten forventes indenfor 2 – 3 måneder at kende brugen af det etniske kriterie ”ikke-vestlig” for direkte diskriminerende, stigmatiserende og dermed ulovligt at anvende som kriterie i [adresse]. Sag C.417/23

Derfor skal al indirekte og direkte anvendelse af kriteriet ophøre. For at være beredt til rettens afgørelse ønskes et overblik over den direkte og indirekte diskriminerende praksis med henblik på indstilling til byrådet, om hvad der skal rulles tilbage og hvordan nyt menneskesyn integreres i forvaltning og byråd.

3) Alle magistratsafdelinger udarbejder notat om hvilke strukturelle og økonomiske konsekvenser ”ghettolovenes”, effektuering indtil videre har haft.

Eksempelvis forlyder det, at flere daginstitutioner i [adresse] har måttet lukke, fordi børn boende i området, jf. ”Ghettolovene”, ikke er tilladt at have plads i daginstitution i lokalområdet.

Motivation:

Jf. vedhæftede forslag til afgørelse fra Generaladvokaten i sag C-417/23 ved EU retten – kort fortalt og forslaget til afgørelse her CURIA - Dokumenter, så fremsatte EU rettens generaladvokat den 13.2.25 forslag til rettens 15 dommere om en afgørelse i den indbragte sag om ”Ghettolovene” - indbragt af BL, FN og to boligområder om påstået diskrimination ud fra etnicitet i [adresse].

Forslaget forventes at blive fulgt af dommerne, når de afsiger dom om ca. 2 måneder.

Udpluk af generaladvokat Capeta s forslag til afgørelse:

Den danske lovgivning om almene boliger i omdannelsesområder udgør direkte forskelsbehandling på grund af etnicitet.

Opdelingen i »vestlige« og »ikkevestlige« indvandrere og deres efterkommere er baseret på etnisk oprindelse.

Der foreligger direkte forskelsbehandling, når den mindre fordelagtige behandling er direkte baseret på etnisk oprindelse

Lovgivningen stiller disse lejere (i ”omdannelsesområder”, red.) i en sårbar situation for så vidt angår sikkerheden af deres ret til en bolig, hvilket således medfører en ringere behandling af disse personer i forhold til lejere i andre kvarterer, der befinder sig i en sammenlignelig situation, hvor størstedelen af befolkningen er af »vestlig« oprindelse.

Det etniske kriterium, som den danske lovgiver anvender, stigmatiserer den etniske gruppe, (hvis strukturelle ulemper med hensyn til deres evne til integration i det danske samfund er blevet erkendt) hvilket mindsker snarere end øger deres chancer for at blive integreret i dette samfund.

Ad 1) Enhedslisten fremsatte på byrådsmøde den 24.4.24 forslag om at stille nedrivningerne i [adresse], [adresse] og [adresse] i bero, indtil der foreligger en afgørelse fra EU – retten.

Winnie Bruun – alle partier undtagen Enhedslisten – afviste på byrådsmøde den 19.6.2024 Enhedslistens forslag om at stille nedrivninger af almene boliger i bero indtil, der foreligger afgørelse fra EU - domstolen i sag C-417/23. Den afgørelse, der nu ligger et forslag til

Se debat, indstilling og notater https://dagsordener.aarhus.dk/vis?Referat-Aarhus-Byraad-d.19-06-2024-kl.16.00&id=c18afccc-ab03-4660-9f7a-1ba27c5cd381

Winnie Bruun afviste at stille nedrivningerne i bero med flg. begrundelse

”Den igangværende udvikling i [adresse] og [adresse] beror på en række politiske aftaler og beslutninger indgået af flertal i [adresse] imellem 2018 og 2021. At indstille arbejdet med udviklingsplanerne vil gå imod de politiske ambitioner om en blandet by uden udsatte boligområder.”

Størstedelen af de politiske aftaler og beslutninger vil være direkte diskriminerende og ulovlige at gennemføre, da de alle bygger på opdelingen af mennesker i ”vestlige” og ” ikke-vestlige”. Udviklingsplaner og ambitioner om blandet by bygger på den direkte diskriminerende opdeling af mennesker i ”vestlige” og ”ikke-vestlige”.

Vil byrådsflertallet ændre eller fastholde ulovlig og direkte racediskriminerende aftaler, beslutninger og ambitioner som f.eks. aftalen om Udsatte boligområder?

Byrådsbehandlingen var ledsaget af et juridisk notat fra HR og Jura af 16. maj 2024, hvoraf det fremgik, at de igangværende i bero stillede retssager anlagt mod / af lejerne i [adresse] / Bispehaven meget vel kan forventes at vare til efter år 2030 og at

”Hvis parallelsamfundslovgivningen måtte blive underkendt (af EU retten, Red.), vil [adresse] naturligvis tage afgørelsen til efterretning og indrette sig i henhold hertil”

Det er den tagen til efterretning, vi med dette forslag kommer med konkrete handlingsforslag til.

”Det er herefter op til staten at handle og sørge for at bringe den danske lovgivning i overensstemmelse med EU-retten. Det kan ikke udelukkes, at staten eventuelt vil kunne ifalde erstatningsansvar, hvis overtrædelsen af EU-retten har været tilstrækkeligt kvalificeret.”

Det må tilføjes, at det er op til kommunen at handle og sørge for at bringe kommunens forvaltning i overensstemmelse med EU-retten (og konventioner), uagtet om den danske lovgivning er i overensstemmelse med EU-retten (og konventioner). Jf. Tamilsagen.

Borgmesteren bedes redegøre for om overtrædelsen af EU-retten anses for tilstrækkelig kvalificeret i generaladvokatens forslag til afgørelse til at stat og kommune kan ifalde erstatningsansvar.

I så fald hvad er de økonomiske konsekvenser for kommunen i ansvaret?

Marianne Mogensen for Teknisk UdvalgMedlem af Handicaprådet.

INDSTILLING FRA MAGISTRATSAFDELINGEN FOR SOCIALE FORHOLD OG BESKÆFTIGELSE

### Resume

Med henvisning til særligt verserende retssager ved EU-Domstolen har Enhedslisten stillet forslag om ”ghettolove og stop for nedrivning af almene boliger” (bilag 1). Det foreslås, at Byrådet afviser forslaget. MSB vurderer, at elementer af Enhedslistens forslag imødekommes af det planlagte beredskabsarbejde på området.

[adresse] fik den 26. februar 2025 udarbejdet et notat fra Advokatfirmaet Øystein Christensen (bilag 2). Her blev det vurderet ”[…]at der ikke på nuværende tidspunkt er tilstrækkeligt grundlag for kommunen til at sige, at almenboligloven(red.) er i strid med EU-retten”, og at [adresse] derfor ”[…]fortsat bør handle i overensstemmelse med almenboliglovens bestemmelser.”

Samtidig blev det fastslået, at EU-retten har forrang for dansk lovgivning, og at [adresse] kan være underlagt en selvstændig pligt til at undlade at anvende danske lovregler alt efter EU-Domstolens konkrete konklusioner og de præmisser, som konklusionerne bygger på.

Med afsæt i ovenstående er der igangsat et tværmagistratsligt arbejde, der skal gøre [adresse] i stand til at handle i overensstemmelse med en eventuel dom, der går imod dansk lovgivning.

### Beslutningspunkter

Det indstilles:

At 1) Byrådet afviser beslutningsforslagene fra Enhedslisten

At 2) Der arbejdes videre med en beredskabsplan forud for EU-Domstolens dom.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: [adresse]

Dato: 26-02-2025

Tage Rasmussen: 17

Fremsendes til Magistratsafdelingen for Sociale Forhold og Beskæftigelse med henblik på udarbejdelse af en indstilling, jf. byrådets vedtagelse i mødet den 26. februar 2025 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 20-05-2025

Tage Rasmussen: 6

Fremsendes til [adresse] med bemærkning, at Magistraten i mødet den 20. maj 2025 anbefaler, at byrådet tiltræder Magistratsafdelingen for Sociale Forhold og Beskæftigelses indstilling af 6. maj 2025.

Alternativet tog forbehold.

Anders Lund var forhindret i at deltage i sagens behandling.